19.12.2022
SK
Úradný vestník Európskej únie
L 323/99
ROZHODNUTIE KOMISIE (EÚ) 2022/2494 z 9. decembra 2022 o schválení žiadosti, ktorú predložila Litva v súvislosti s revíziou svojich cieľov výkonnosti na tretie referenčné obdobie [oznámené pod číslom C(2022) 8985] (Iba litovské znenie je autentické) (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (1), a najmä na jeho článok 11 ods.
3 písm.
c),
so zreteľom na vykonávacie nariadenie Komisie (EÚ) 2019/317 z 11. februára 2019, ktorým sa stanovuje systém výkonnosti a spoplatňovania v jednotnom európskom nebi a ktorým sa zrušujú vykonávacie nariadenia (EÚ) č. 390/2013 a (EÚ) č. 391/2013 (2), a najmä na jeho článok 18 ods.
1,
keďže:
VŠEOBECNÉ ASPEKTY
(1)
Podľa článku 11 nariadenia (ES) č. 549/2004 sa má zriadiť systém výkonnosti leteckých navigačných služieb vrátane národných plánov výkonnosti, v ktorých sa stanovia záväzné ciele výkonnosti v súlade s celoúnijnými cieľmi prijatými Komisiou na príslušné referenčné obdobie.
Podrobné pravidlá týkajúce sa týchto plánov výkonnosti sa stanovujú vo vykonávacom nariadení (EÚ) 2019/317.
Komisia v zmysle článku 11 ods.
3 písm.
c) nariadenia (ES) č. 549/2004 posudzuje súlad cieľov výkonnosti stanovených členskými štátmi so zodpovedajúcimi celoúnijnými cieľmi výkonnosti.
(2)
Komisia 13. apríla 2022 prijala rozhodnutie (EÚ) 2022/769 (3), v ktorom dospela k záveru, že ciele výkonnosti uvedené v návrhu plánu výkonnosti na tretie referenčné obdobie (ďalej len „RO3“), ktorý predložila Litovská republika (ďalej len „Litva“), sú v súlade s celoúnijnými cieľmi výkonnosti.
Litva na základe rozhodnutia (EÚ) 2022/769 formálne prijala svoj plán výkonnosti na RO3 v súlade s článkom 16 písm.
a) vykonávacieho nariadenia (EÚ) 2019/317.
(3)
Litva 26. augusta 2022 predložila Komisii na základe článku 18 ods.
1 písm.
a) bodu ii) vykonávacieho nariadenia (EÚ) 2019/317 žiadosť o revíziu svojich cieľov výkonnosti v oblasti traťovej kapacity a traťovej nákladovej efektívnosti na kalendárne roky 2022, 2023 a 2024.
(1) Ú. v.
EÚ L 96, 31.3.2004, s. 1.
(2) Ú. v.
EÚ L 56, 25.2.2019, s. 1.
(3) Vykonávacie rozhodnutie Komisie (EÚ) 2022/769 z 13. apríla 2022 o súlade cieľov výkonnosti uvedených v návrhu plánu výkonnosti, ktorý predložila Litva podľa nariadenia Európskeho parlamentu a Rady (ES) č. 549/2004, s celoúnijnými cieľmi výkonnosti na tretie referenčné obdobie (Ú. v.
EÚ L 139, 18.5.2022, s. 116).